CELEX: 62009TN0389
Language: et
Date: 2009-06-22 00:00:00
Title: Kohtuasi T-389/09: 22. juunil 2009 esitatud hagi — Labate versus komisjon

19.12.2009   
            
            
               ET
            
            
               Euroopa Liidu Teataja
            
            
               C 312/30
            
         22. juunil 2009 esitatud hagi — Labate versus komisjon
   (Kohtuasi T-389/09)
   2009/C 312/51
   Kohtumenetluse keel: inglise
   
      Pooled
   
   
      Hageja: Kay Labate (Tarquinia, Itaalia) (esindaja: I. Forrester, QC)
   
      Kostja: Euroopa Komisjon
   
      Hageja nõuded
   
   
               —
            
            
               Tuvastada, et komisjon on EÜ artikli 232 tähenduses toimingu tegemata jätnud;
            
         
               —
            
            
               kohustada komisjoni võtma vajalikud meetmed Esimese Astme Kohtu määruse täitmiseks;
            
         
               —
            
            
               menetleda käesolevat hagi eelisjärjekorras selleks, et vältida toimiku liiga mahukaks muutumist eraldi taotlusega kiirmenetluseks, ning teha otsus kuue nädala jooksul;
            
         
               —
            
            
               võtta muid vajalikke meetmeid;
            
         
               —
            
            
               mõista käesoleva kohtuasja kohtukulud välja komisjonilt.
            
         
      Väited ja peamised argumendid
   
   20. veebruaril 2009 esitas hageja EÜ artikli 232 jaoks ametliku taotluse selleks, et komisjon teeks otsuse, millega tema surnud abikaasa kopsuvähk tunnistatakse kutsehaiguseks Euroopa ühenduste ametnike õnnetusjuhtumi- ja kutsehaiguskindlustuse ühiseeskirjade artikli 73 kohaselt.
   Kuna ettenähtud tähtaja jooksul ei ole otsust tehtud ega seisukohta võetud ning kuna komisjon ei ole mõistliku tähtaja jooksul teinud otsust hageja abikaasa kutsehaiguse tunnustamise taotluse osas, siis palub hageja Euroopa Kohtul tuvastada komisjoni tegevusetus EÜ artikli 232 mõttes ning selliste kohustuste rikkumine, mis tulenevad personalieeskirjade artiklist 90 ning Euroopa ühenduste ametnike õnnetusjuhtumi- ja kutsehaiguskindlustuse ühiseeskirjade artiklist 23.